
Par Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa "Izmantot digitalizācijas priekšrocības  iedzīvotājiem, uzņēmumiem, pētniecības organizācijām un  publiskajām iestādēm"  1.3.1.1. pasākuma "IKT risinājumu un pakalpojumu attīstība un iespēju radīšana privātajam sektoram" projekta “Informācijas tehnoloģiju infrastruktūras pilnveidošana” pases apstiprināšanu

	Rīkojuma projekts
 Projekta “Informācijas tehnoloģiju infrastruktūras pilnveidošana” pase
	Priekšlikums
Projekta pases 6. nodaļā norādīts, ka atbalsts Iekšlietu ministrijas Informācijas centram nav uzskatāms par komercdarbības atbalstu, jo tas ir plānots “valsts deleģētas funkcijas veikšanai”.
Vēršam uzmanību, ka saskaņā ar Valsts pārvaldes iekārtas likuma 40. panta pirmo daļu, publiskas personas institūcija var deleģēt tikai valsts pārvaldes uzdevumus, nevis funkcijas.
Jēdzieni “funkcija” un “uzdevums” nav savstarpēji aizvietojami – funkcija apzīmē vispārīgu valsts darbības jomu, savukārt deleģējams ir konkrēts valsts pārvaldes uzdevums, kas tiek noteikts ar normatīvo aktu vai deleģēšanas līgumu.
Ievērojot minēto, lūdzam koriģēt terminoloģiju, aizstājot formulējumu “valsts deleģētas funkcijas veikšanai” ar juridiski precīzu izteikumu “valsts pārvaldes uzdevuma veikšanai”, nodrošinot atbilstību Valsts pārvaldes iekārtas likuma regulējumam.

